Canal Street (festival)

Canal Street er en årlig musikkfestival i Arendal som fyller sommeren med feststemning, musikk og magiske øyeblikk. Festivalen har et bredt program som inkluderer både jazz, blues, rock og pop, og tilbyr noe for alle – fra høyenergiske konserter til intime stunder i vakre omgivelser.

 Fra jazzweekend til en moderne musikkfestival 
Det som i dag er Canal Street, startet som Arendal Jazz-weekend, en idé fra Mats Aronsen og Kristin Lundby. Fra sin spede begynnelse har festivalen vokst til å bli en av regionens mest populære musikkfestivaler, kjent for sin varme atmosfære og sitt mangfoldige program.

I takt med festivalens utvikling ble Stiftelsen Arendal Jazz og Blues Festival etablert, og festivalen ble raskt kjent for storslåtte konserter på Sam Eydes plass, med artister i verdensklasse. I 2006 ble Canal Street AS dannet, og festivalen ble Miljøfyrtårn-sertifisert – en milepæl for kontinuelig arbeid for bærekraftig festivaldrift.

 Et solid fundament og unike konsertarenaer 
Canal Street har også etablert seg som en viktig arena for konserter, med hovedscene på Sam Eydes plass utenfor byens kultur- og rådhus får publikum oppleve noen av Canal Streets mest ettertraktede artister.

Kirkegårdskonserten på Arendal Kirkegård er et høydepunkt for mange, og kombinerer vakker musikk med et spesielt og poetisk bakteppe.

Jazzbrønsj er en gratis formiddagskonsert som samler festivalgjengere til en avslappet stund ved bryggekanten på Poppes plass. Perfekt for en sommerdag.

BarneStreet er Canal Street på barnas premisser. Konserter og aktiviteter som engasjerer og gleder skaper en herlig og inkluderende festivalopplevelse for hele familien.

Canal Street-netter avsluttes uformellt og intimt med jamsessions på Clarion Tyholmen. Her møter husbandet festivalartister som har spilt tidligere på dagen, og sammen skaper de spontane musikkøyeblikk som blir til nattlige minner for både publikum og artister.

Hver kveld under festivalen byr jazzscenen på to fenomenale konserter i kulturhuset, hvor noen av de beste jazzartistene samles for å gi publikum kvalitetsmusikk i intime omgivelser.

Hvert år åpnes og avsluttes Canal Street med fargerike Street Parader gjennom Arendals gater i ekte New Orleans-stil. Paraden er et festlig innslag som både store og små kan delta i, eller man kan finne seg en plass langs ruten og nyte forestillingen.

Kombinasjonen magiske opplevelser på unike steder er ett av kjennetegnene til festivalen, som gjerne setter opp konserter på uutviklede, nyutviklede eller historiske plasser, som Øykonserter på Lille Torungen og Merdø, Badejazz på den gamle badeanlegget Knubben, Føling på fyllinga på Agder Renovasjonsanlegg, åpningskonsert på Arendal Havn og Intimkonserter på Bratteklev Skipsverft. Konseptene er gjerne tidsavgrenet, fra ett til noen få år, og det ene avløses av det neste.  

 Støtte fra lokalmiljøet og unike frivillige 
Festivalens suksess skyldes ikke bare et variert program og solide samarbeidspartnere, men også den fantastiske støtten fra lokalmiljøet. Hvert år bidrar omtrent 400 frivillige med sin tid og engasjement for å gjøre Canal Street til en uforglemmelig opplevelse. Denne unike styrken i lokalsamfunnet har også gitt Arendal betydelig arrangørkompetanse, som kan knyttes til andre store by-arrangementer, som Arendalsuka og TEDx.

 Med blikket mot fremtiden 
Fra sin opprinnelse som jazzweekend til dagens mangfoldige musikkfestival, har Canal Street alltid hatt en evne til å tilpasse seg og vokse i takt med sitt publikum. I dag er festivalen en arena for store stjerner så vel som morgendagens talenter, med konkurransen UnderStreet som løfter unge artister til scenen. Canal Street ser alltid fremover og inviterer nye generasjoner til å oppleve musikkens og fellesskapets kraft – en feiring av sommeren i Arendal, der hver tone og hver konsert bidrar til festivalens rike historie.

 Artister 
 2008 
DumDum Boys spilte på Canal Street i 2008|thumb
Utvalg av artister: 

  Bill Evans
  The Rich Harper Bluesband
  Solomon Burke
 / The Waterboys
  Krissy Matthews
  John Mayall & the Bluesbreakers
  DumDum Boys
  deLillos
  Hilde Hefte & Inger Marie Gundersen
  Sondre Lerche
  Ole Paus
  Nils Petter Molvær
  Rangers
  Bertine Zetlitz
  Ane Brun 
  Bugge Wesseltoft 
  Heroes & Zeros

 2009 (22.-26. juli) 
Joss Stone spiller sin eneste konsert i Norge i 2009 på Canal Street|thumb
Utvalg av artister:

 Joss Stone
 Randy Brecker & Bill Evans Soulbop band
 Angélique Kidjo avlyst
 Kim Larsen & Kjukken 
 Bo Kaspers Orkester 
 Timbuktu & Damn! (erstatter Angélique Kidjo)
 Inger Marie Gundersen 
 Maria Mena
 Noora Noor
 CC Cowboys
 Onkel Tuka
 Lillebjørn Nilsen
 Katzenjammer
 Helge Lien Trio
 Hallgeir Pedersen Knock Out
 Jonas Alaska
 Kjetil Grande & Crank Bros
 /  Arild Andersen feat. Tommy Smith & Paolo Vinaccia
 Dag Arnesen Norwegian Song
 Satyricon (pre-konsert, 1. mai)
 YTO Solreiser

 2010 (27. juli-1. august) 
Terje Rypdal deltok på Canal Street 2010|thumb
Utvalg av artister:

 Melody Gardot 
 Esperanza Spalding 
  Richard Bona 
 Ulf Lundell 
 Veronica Maggio 
 The Rosenberg trio 
 Kavaleriet
 Gåte
 Mari Boine
 Lars Lillo-Stenberg
 Ingrid Olava
 Jaga Jazzist
 Terje Rypdal
 Thom Hell
 Sivert Høyem
 Torbjørn Dyrud
 Frøy Aagre
 Ole Paus
 Hilde Louise Orchestra
 Jon Eberson

 2011 
Utvalg av artister:

 Bob Geldof - Headliner
 Paul Banks
 Kaizers Orchestra - Headliner
 Silje Nergaard
 Jarle Bernhoft
 Pay-per-frog
 Susanna Wallumrød 
 Stein Torleif Bjella
 Hilde Marie Kjersem
 Madcon
 Carsten Boe Trio
 Okavango
 Bushmans Revenge
 Steinar Gregertsen 
 Guro von Germeten
 Audun og Iver Kleive
 Wango
 Machine Birds
 Chili Vanilla
 Elin Furubotn & Karl Seglem
 Jonas Alaska
 Kjetil Grande
 Bare Barn Band
 ClutterBillies

 2012 
Utvalg av artister:

 Jethro Tull's Ian Anderson - Headliner
  Get the Blessing
 Randy Pavlock 
 Canned Heat
 Bugge Wesseltoft 
 DumDum Boys
 Kari Bremnes og Ketil Bjørnstad
 Nils Petter Molvær
 Christiansand String Swing Ensemble (bestillingsverk)
 Tango Ensillado
 Skånetrafikken
 Elly Marvellous
 Inger Marie Gundersen
 Admiral P
 Gabrielle 
 Veronica Maggio

 2015 
Utvalg av artister:

 Beth Hart
  Suzanne Vega
 Bo Kaspers Orkester 
 Lillebjørn Nilsen
 Bugge Wesseltoft 
 Violet Road
 Jaa9 og OnklP
 Ole Paus
 Paolo Vinaccia
 Shri Sriram
 Wolfgang Muthspiel
 Anneli Drecker
 Bel Canto
 Dhafer Youssef
 Vamp
 Hedvig Mollestad Trio
 Pixel
 Kevin Bowyer
 Magnolia Jazzband
 Chili Vanilla
 Raylee
 Lady Moscow
 Andreas Loven
 Bare Barn Band

 2016 
Utvalg av artister:

 Jonas Alaska
  Megalodon Collective
 Terje Rypdal og Elephant9
 Ingebjørg Bratland
 Ida Jenshus
 Lars Winnerbäck
 Krissy Matthews
 Onkel Tuka
 Gilbert O'Sullivan
 Susanne Sundfør
 Tord Gustavsens Trio
 Astrid S
 Sondre Justad
 Jaa9 & OnklP
 Espen Larsen

 Referanser  

 Kilder 
 Canal Street nettside
 Agderpostens nettside

 Eksterne lenker 


Kategori:Musikkfestivaler i Agder
Kategori:Jazzfestivaler i Norge
Kategori:Musikk i Arendal
Kategori:Aust-Agder fylkes kulturpris
Kategori:Repeterende arrangementer etablert i 1996
Kategori:Musikkfestivaler
Kategori:Arrangementer
Kategori:Konserter